КОМИ РЕСПУБЛИКАЛÖН ОЛАНПАС

**«Рöскод софинансируйтан республиканскöй фонд йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося вöльгым тöлысь 12 лунö

**1 статья.** Пыртны **«**Рöскод софинансируйтан республиканскöй фонд йылысь» Коми Республикаса Оланпасö(Коми Республикаса государственнöй власьт органъяслöн индöд-тшöктöмъяс, 2007, 12 №, 5276 ст.; 2008, 4 №, 131 ст.; 6 №, 284 ст., 9 №, 421 ст.; 11 №, 618 ст.) татшöм вежсьöмъяс:

1. 1 статьяын:

1) 102 пункт гижны тадзи:

«102) шоныдöн да биöн могмöдöм олан жырйысь мынтысьöм кузя сетны социальнöй отсöг муниципальнöй велöдан учреждениеса педагогъяслы, кодъяс уджалöны да олöны сиктса олан пунктъясын либö кар кодь посёлокъясын, а сiдзжö сиктса олан пунктъясын либö кар кодь посёлокъясын олысь муниципальнöй велöдан учреждениеясса педагогъяслы, кодъяс петiсны пенсия вылö да кодъяслöн уджалан стажыс сиктса олан пунктъясса либö кар кодь посёлокъясса велöдан учреждениеясын 10 воысь абу этшаджык;»;

2) 105 пунктын «котыртны Коми Республикаын сьöкыда воöдчан олан пунктъясö сынöд транспортöн муниципальнöй пассажирскöй пытшкöсса перевозкаяс» кывъяс вежны «бергöдны сынöд транспортса организацияяслысь вошöм чöжöссö, кодъяс Коми Республикаса сьöкыда воöдчан олан пунктъясö сынöд транспортöн збыльмöдöны муниципальнöй пассажирскöй пытшкöсса перевозкаяс» кывъясöн.

2. 4 статья гижны тадзи:

 **«4 статья.** Ылi Войвыв районъясö да накöд öткодялöм местаясö, кытчö грузсö вайöны дженьыд кадöн, ломтас вайöм кузя рöскод софинансируйтöм вылö меставывса бюджетъяслы субсидияяс сетан условиеöн (водзö тайö статьяын – субсидияяс) лоö Коми Республикаса республиканскöй бюджетысь индöм рöскодсö 60 прöчентöдз софинасируйтöм, мый артавсьö локтан финансöвöй во вылö Коми Республикаса республиканскöй бюджетлöн прогнознöй рöштшöт позянлунысь.

Муниципальнöй юкöнъяс серти субсидиясö арталöны Ылi Войвыв районъясö да накöд öткодялöм местаясö, кытчö грузсö вайöны дженьыд кадöн, ломтас вайöм вылö меставывса бюджетъяслöн коланлун йылысь локтан финансöвöй во вылö лыдпасъяс подув вылын, мый сетö Коми Республикаса олöмö пöртысь власьт орган, кодi аслас компетенцияын государствосянь ладмöдö да видзöдö донъяс (тарифъяс) урчитöм бöрся.».

3. 121 статья гижны тадзи:

**«121 статья.** Муниципальнöй велöдан учреждениеса педагогъяслы, кодъяс уджалöны да олöны сиктса олан пунктъясын либö кар кодь посёлокъясын, а сiдзжö сиктса олан пунктъясын либö кар кодь посёлокъясын олысь муниципальнöй велöдан учреждениеясса педагогъяслы, кодъяс петiсны пенсия вылö да кодъяслöн уджалан стажыс сиктса олан пунктъясса либö кар кодь посёлокъясса велöдан учреждениеясын 10 воысь абу этшаджык, шоныдöн да биöн могмöдöм олан жырйысь мынтысьöмын социальнöй отсöг сетöм кузя рöскод финансируйтöм вылö меставывса бюджетъяслы субсидияяс сетан условиеöн (водзö тайö статьяын – субсидияяс) лоö Коми Республикаса республиканскöй бюджетысь индöм рöскодсö 60 прöчентöдз софинансируйтöм, мый артавсьö планируйтан волы водзынджык волöн виччысяна лыдпасъясысь, кутшöмъясöс сетö Коми Республикаса олöмö пöртысь власьт орган, кодi аслас компетенцияын котыртö Коми Республикаын олысьяслы социальнöй гарантияяс сетöм, мый индöма Россия Федерацияса законодательствоöн да Коми Республикаса законодательствоöн, но абу унджык локтан финансöвöй во вылö Коми Республикаса республиканскöй бюджетлöн прогнознöй рöштшöт позянлунысь.

Субсидияяс арталан методикасö да муниципальнöй юкöнъяс костын найöс юклöмсö урчитöны Коми Республикаса Правительстволöн нормативнöй правовöй актöн.».

4. 124 статьяын:

1) «Коми Республикаын сьöкыда воöдчан олан пунктъясö сынöд транспортöн муниципальнöй пассажирскöй пытшкöсса перевозкаяс вöчöм» кывъяс вежны «сынöд транспортса организацияяслысь вошöм чöжöссö, кодъяс Коми Республикаса сьöкыда воöдчан олан пунктъясö сынöд транспортöн збыльмöдöны муниципальнöй пассажирскöй пытшкöсса перевозкаяс, бергöдöм» кывъясöн;

2) содтыны татшöм мöд абзац:

«Сынöд транспортса организацияяслöн вошöм чöжöсöн лоöны Коми Республикаын сьöкыда воöдчан олан пунктъясö муниципальнöй пассажирскöй пытшкöсса перевозкаяс збыльмöдiгöн босьттöм чöжöс Коми Республикаса Ылi Войвыв районъясын да накöд öткодялöм местаясын ветлысь-мунысьясöс да туй кöлуй нуöм-вайöм кузя услугаяс вылö Коми Республика мутасын тарифъяс государствосянь ладмöдöм бöрын.».

5. 13 статьяö содтыны татшöм сёрникузя:

«Урчитны, мый тайö Оланпаслöн 1 статьяса 4, 51, 103 пунктъяс, 6, 71, 122 статьяяс вынаöсь 2009 вося öшым тöлысь 31 лунöдз.».

6. **«**Рöскод софинансируйтан республиканскöй фонд йылысь» Коми Республикаса Оланпас дорö 1 содтöдын «850», «851», «1100», «1101» лыдпасъяс лöсялöмöн вежны «1100», «1101», «1500», «1501» лыдпасъясöн.

7. **«**Рöскод софинансируйтан республиканскöй фонд йылысь» Коми Республикаса Оланпас дорö 5 содтöд киритны.

**2 статья.** Тайö Оланпасыс вынсялö 2010 вося тöвшöр тöлысь 1 лунсянь, 1 статьяса 5 пункт кындзи, мый вынсялö тайö Оланпассö официальнöя йöзöдан лунсянь.

Коми Республикаса Юралысь В.А. Торлопов

Сыктывкар

2009 вося вöльгым тöлысь 18 лун

112 №

Исакова 4 365 пас